open-index/open-wikipedia-markdown huggingface dataset:
উমঙ্গ জৈন

**উমঙ্গ জৈন** একজন ভারতীয় মডেল এবং অভিনেত্রী, যিনি জাতীয় ও আন্তর্জাতিক ক্ষেত্রে কাজ করেছেন। তিনি আনুষ্ঠানিকভাবে সকল রকম দর্শন-শ্রবন মাধ্যমে কাজ করা সর্বকনিষ্ঠ অভিনেত্রী এবং এর জন্য তিনি পুরস্কৃত হয়েছেন। তিনি ভারতে 'ক্যাডবেরি গার্ল' এবং পাকিস্তানে 'মিস মসালা গার্ল' নামেও পরিচিত, সেখান থেকেই তিনি খ্যাতি অর্জন করেন। তিনি চলচ্চিত্র ও ধারাবাহিকে কাজ করেছেন এবং ৫০০টিরও বেশি টিভি বিজ্ঞাপনের শুটিং করেছেন।

## কর্মজীবন
তিনি হিন্দি চলচ্চিত্র জগতে *লাভ ব্রেকআপস জিন্দেগি* দিয়ে যাত্রা শুরু করেন এবং পরে *এক থা চন্দর এক থি সুধা* ছবিতে অভিনয় করেন। ২০১৫ সালে, তিনি তিন মাসব্যাপী টেলিভিশন ধারাবাহিক, *মহারক্ষক: দেবী -তে* দেবী / দুর্গার অবতার গৌরী চরিত্রে অভিনয় করেছিলেন। একজন নৃত্যশিল্পী হিসেবে তাঁর চর্চা থাকায় এবং মার্শাল আর্টে ব্রাউন বেল্ট থাকার কারণে তাকে এই চরিত্রে অভিনয়ের জন্য মনোনীত করা হয়েছিল। উমঙ্গ জৈন বলেন যে তিনি এই চরিত্রটির প্রতি আকৃষ্ট হয়েছিলেন কারণ এটি একটি চ্যালেঞ্জিং চরিত্র ছিল।

উমঙ্গ জৈন স্টার প্লাসে দীর্ঘ-চলমান শো *ইয়ে রিশতা কেয়া কহলাতা হ্যায় -*তে তারার চরিত্রে অভিনয় করেছিলেন। নিজের চরিত্র সম্পর্কে উমঙ্গ বলেন, "এই শোতে আমি তারা চরিত্রে অভিনয় করি। সে একজন হকি খেলোয়াড়, যে পুরুষ পরিবারে বেড়ে ওঠার কারণে কিছুটা রুক্ষ প্রকৃতির, কিন্তু ভেতরে সে একজন নরম এবং মিষ্টি মানুষ। সে সবসময় যা সঠিক তার পক্ষে দাঁড়ায়।"

## টেলিভিশন

## চলচ্চিত্র তালিকা

## তথ্যসূত্র

## বহিঃসংযোগ

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুম্বইয়ের নারী মডেল
বিষয়শ্রেণী:জীবিত ব্যক্তি
সৃষ্টি জৈন

**সৃষ্টি জৈন** হলেন একজন ভারতীয় টেলিভিশন অভিনেত্রী, যিনি স্টার প্লাসের *মেরি দুর্গা* -তে দুর্গা চৌধুরী আহলাওয়াত এবং সনি টিভির *ম্যায় মাইকে চলি জাউঙ্গি-তে* জয়া শর্মা চরিত্রে অভিনয়ের জন্য পরিচিত।

## প্রারম্ভিক জীবন
সৃষ্টি জৈন ভারতের মধ্যপ্রদেশ রাজ্যের ভোপাল শহরে জন্মগ্রহণ করেন।

## কর্মজীবন
*ওয়্যার ছোড় না ইয়ার* ছবিতে শিশু অভিনেতা হিসেবে সৃষ্টি জৈন আত্মপ্রকাশ করেছিলেন। তিনি ২০১৬ সালে*সুহানি সি এক লড়কি* দিয়ে টিভিতে অভিনয় জীবন শুরু করেন, এখানে তাঁর চরিত্রের নাম ছিল কৃষ্ণা মাথুর।

২০১৭ সালের জুলাই থেকে তিনি স্টারপ্লাসের *মেরি দুর্গা* ধারাবাহিকে পরশ কালনাওয়াত-এর বিপরীতে দুর্গা চৌধুরী আহলাওয়াতের চরিত্রে অভিনয় করেছিলেন,  ২০১৮ সালের মার্চ মাসে অনুষ্ঠানটি বন্ধ হয়ে যাওয়ার আগে পর্যন্ত তিনি এখানে অভিনয় করেছেন।

২০১৮ থেকে ২০১৯ সাল পর্যন্ত, তিনি সনি এন্টারটেইনমেন্ট টেলিভিশনের *ম্যায় মাইকে চলি জাউঙ্গি-*তে নমিশ তানেজার বিপরীতে জয়া শর্মার চরিত্রে অভিনয় করেছিলেন।

*ম্যায় মাইকে চলি জাউঙ্গি* শেষ হওয়ার ঠিক পরেই তাঁকে স্টার ভারত -এর *এক থি রানি এক থা রাবন* -এ ময়ূরা চরিত্রে এবং তারপর অ্যান্ডটিভির *লাল ইশক* -এর একটি পর্বে ইয়ামির চরিত্রে অভিনয়ের জন্য নেওয়া হয়েছিল।

তিনি পরবর্তীতে, জি টিভির *হামারি ওয়ালি গুড নিউজ* -এ একটি সমান্তরাল প্রধান চরিত্র নব্য অগ্নিহোত্রী রূপে অভিনয় করেন। ২০২৩ সালে, তিনি সনি সাব -এর *আলি বাবা*-তে সুমেধ মুদগালকারের বিপরীতে তাহিরা এবং সনি এন্টারটেইনমেন্ট টেলিভিশনের *বড়ে আচ্ছে লাগতে হ্যায় ৩-* এ ঋতিকা সুদের চরিত্রে অভিনয় করেছিলেন। তিনি ২০২৩ সালে পাঞ্জাবি ছবি *জুনিয়র*-এ আমিক ভার্কের বিপরীতে সামাইরার প্রধান চরিত্রে অভিনয় করেছিলেন।

২০২৪ সালের জানুয়ারিতে, তাঁকে কালারস টিভির *চান্দ জলনে লাগা* নাটকে একজন তরুণী বিধবা প্রীতির চরিত্রে অভিনয়ের জন্য নির্বাচিত করা হয়েছিল। তবে পরের মাসেই অনুষ্ঠানটি বন্ধ হয়ে যায়। এরপর তাঁকে জি টিভির *কুমকুম ভাগ্য-তে* নেতিবাচক মুখ্য চরিত্র মনীষা রূপে অভিনয়ের জন্য নির্বাচিত করা হয়, তাঁর সঙ্গে অভিনয় করেছিলেন আবরার কাজী এবং রচি শর্মা। একই মাসে *বড়ে আচ্ছে লাগতে হ্যায় ৩* -তে অভিনয় করে বালাজি টেলিফিল্মসের সাথে তাঁর দ্বিতীয় সহযোগিতা তৈরি হয়।

## চলচ্চিত্র তালিকা

### চলচ্চিত্র

### টেলিভিশন

### সঙ্গীত ভিডিও

## তথ্যসূত্র

## বহিঃসংযোগ

* 
* 

বিষয়শ্রেণী:ভোপালের অভিনেত্রী
বিষয়শ্রেণী:মধ্যপ্রদেশের নারী মডেল
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:১৯৯৬-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
হিকমত কুমার কার্কি

**হিকমত কুমার কার্কি** একজন নেপালি রাজনীতিবিদ, যিনি ৯ মে ২০২৪ থেকে কোশি প্রদেশের মুখ্যমন্ত্রী হিসেবে কাজ করছেন। এর আগে, তিনি ৯ জানুয়ারী ২০২৩ থেকে ৭ জুলাই ২০২৩ এবং ৮ সেপ্টেম্বর ২০২৩, থেকে ১৪ অক্টোবর ২০২৩ পর্যন্ত একই পদে অধিষ্ঠিত ছিলেন।

কার্কি নেপাল কমিউনিস্ট পার্টি (একীভূত মার্কসবাদী-লেনিনবাদী) এর সদস্য এবং তার স্থায়ী কমিটিতে কাজ করেন। তিনি ৫ ফেব্রুয়ারি ২০১৮ থেকে ঝাপা ৫ (এ) থেকে কোশি প্রাদেশিক সভার সদস্য হিসেবে কাজ করছেন এবং ২০২২ সালের ডিসেম্বরে প্রাদেশিক পরিষদে সিপিএন (একীভূত মার্কসবাদী-লেনিনবাদী) এর সংসদীয় দলের নেতা নির্বাচিত হন। কার্কি, যিনি ১৫ ফেব্রুয়ারি ২০১৮ থেকে ২৬ আগস্ট ২০২১ পর্যন্ত শের ধন রাইয়ের মন্ত্রিসভায় অভ্যন্তরীণ বিষয়ক ও আইন মন্ত্রী হিসেবে দায়িত্ব পালন করেছিলেন, ৭ জুলাই ২০২৩ থেকে ৮ সেপ্টেম্বর ২০২৩ এবং ৩ নভেম্বর ২০২৩ থেকে ৩ মে ২০২৪ পর্যন্ত কোশি প্রাদেশিক সভা বিরোধী দলের নেতা হিসেবেও দায়িত্ব পালন করেছেন।

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালের প্রাদেশিক মুখ্যমন্ত্রী
বিষয়শ্রেণী:২১শ শতাব্দীর নেপালি রাজনীতিবিদ
বিষয়শ্রেণী:ঝাপা জেলার ব্যক্তি
বিষয়শ্রেণী:নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ
১৯৯৮ উত্তর ভারত মহাসাগরের ঘূর্ণিঝড় মৌসুম

**১৯৯৮ উত্তর ভারতীয় মহাসাগর ঘূর্ণিঝড় মৌসুম** ছিল বার্ষিক ক্রান্তীয় ঘূর্ণিঝড় গঠনের একটি সক্রিয় মৌসুম। এই মৌসুমের নির্দিষ্ট সীমা নেই, তবে সাধারণত এপ্রিল থেকে ডিসেম্বরের মধ্যে ঘূর্ণিঝড়গুলি বেশি গঠিত হয়। এই তারিখগুলি ঐতিহ্যগতভাবে সেই সময়সীমাকে নির্দেশ করে যখন উত্তর ভারত মহাসাগর অঞ্চলে বেশিরভাগ ক্রান্তীয় ঘূর্ণিঝড় তৈরি হয়। উত্তর ভারত মহাসাগরে দুটি প্রধান সমুদ্র রয়েছে—বাংলার উপসাগর, যা ভারতীয় উপমহাদেশের পূর্বদিকে অবস্থিত, এবং আরব সাগর, যা ভারতের পশ্চিমদিকে অবস্থিত। এই অঞ্চলের আনুষ্ঠানিক আঞ্চলিক বিশেষায়িত আবহাওয়া কেন্দ্র (RSMC) হল ভারতীয় আবহাওয়া বিভাগ (IMD), যখন যৌথ টাইফুন সতর্কতা কেন্দ্র (JTWC) অনানুষ্ঠানিক পরামর্শ প্রদান করে। প্রতি মৌসুমে উত্তর ভারত মহাসাগরে গড়ে চার থেকে ছয়টি ঝড় তৈরি হয়, যার শীর্ষ সময়কাল মে ও নভেম্বর মাসে। IMD-এর মতে, ৪৫°পূ থেকে ১০০°পূ মধ্যে সংঘটিত ঘূর্ণিঝড়গুলি এই মৌসুমের অন্তর্ভুক্ত।

## তথ্যসূত্র
সানজৌলি মসজিদ

**সানজৌলি মসজিদ** ভারতের হিমাচল প্রদেশ রাজ্যের সানজৌলিতে অবস্থিত একটি মসজিদ। এটি শিমলা জেলার অন্যতম গুরুত্বপূর্ণ মসজিদ।

## ইতিহাস
১৯০৭ সালে প্রতিষ্ঠিত মসজিদটিকে সময়ের পরিক্রমায় বহুবার সংস্কার ও পরিবর্তন করা হয়। বিশেষ করে ২০০৭ সাল থেকে কোনো উন্নয়ন অনুমোদন ছাড়াই এতে একাধিক তলা সংযোজন করা হয়।
## ২০২৪ সালের বিতর্ক
২০২৪ সালে হিন্দু সংগঠন ও স্থানীয় বাসিন্দারা মসজিদের সম্প্রসারণ নিয়ে উদ্বেগ প্রকাশ করে, দাবি করেন যে এটি অবৈধ এবং জমিটি ওয়াকফ পরিষদের নয়, বরং রাজস্ব বিভাগের মালিকানাধীন। ওয়াকফ পরিষদ মূল একতলা মসজিদের অস্তিত্ব স্বীকার করলেও, ২০১৮ সালের মধ্যে অনুমোদনহীনভাবে নির্মিত অতিরিক্ত চারটি তলার বৈধতা নিয়ে তারা অনিশ্চিত ছিল। ৩০ আগস্ট ২০২৪ সালে, মসজিদের সাথে যুক্ত একটি গোষ্ঠী স্থানীয় ব্যবসায়ীদের আক্রমণ করেছিল বলে অভিযোগ ওঠে, যা মসজিদের উন্নয়ন সংক্রান্ত উত্তেজনা আরও বাড়িয়ে তোলে। সংবাদমাধ্যমের প্রতিবেদনে দাবি করা হয় যে, এক হিন্দু পুরুষকে ছয়জন ব্যক্তি আক্রমণ করেন, যারা পরে মসজিদে আশ্রয় নেন বলে জানা গেছে। এই অভিযুক্ত হামলাটি হিন্দু ডানপন্থী সংগঠনগুলোর বিক্ষোভের সূত্রপাত ঘটায়। তারা দাবি করে যে মসজিদটিকে "বহিরাগতদের" আশ্রয় দেওয়ার জন্য ব্যবহার করা হচ্ছে, যা সাম্প্রদায়িক উত্তেজনা বাড়িয়ে তুলছে। কেউ কেউ মনে করেন যে অভিযোগগুলো মূলত ইসলামবিদ্বেষ ও সংখ্যালঘু-বিরোধী মনোভাব থেকে প্ররোচিত। পরিস্থিতিটি রাজনৈতিক মনোযোগ আকর্ষণ করে, কিছু স্থানীয় নেতা মসজিদটি ভেঙে ফেলার পক্ষে অবস্থান নেন, অন্যদিকে রাজ্য সরকার সকল নাগরিকের জন্য সমান অধিকার নিশ্চিত করার ওপর গুরুত্ব দেয় এবং শান্তি বজায় রাখার প্রতিশ্রুতি দেন। সেপ্টেম্বর মাসের প্রতিবেদন অনুযায়ী, এই বিষয়টি ১৪ বছর ধরে চলমান এবং ২০২০ সাল থেকে ৪৫টি শোনানি অনুষ্ঠিত হয়েছে। ওয়াকফ পরিষদ বিরোধ মীমাংসার লক্ষ্যে পৌর আদালতকে অনুরোধ করে যে তারা যেন মসজিদের নির্মাণকাজ স্থানীয় পরিষদের অনুমোদন না পাওয়া পর্যন্ত ভাঙার কোনো আদেশ না দেয়। তবে, ৫ অক্টোবর, পৌর আদালত অবৈধ তিনতলা ভেঙে ফেলার আদেশ দেয়। মসজিদ কমিটি স্বেচ্ছায় তিনটি তলা ভেঙে ফেলার প্রস্তাব দেয় এবং ভাঙার কাজ সম্পন্ন করার জন্য দুই মাসের সময় দেওয়া হয়। নভেম্বরে, পৌর আদালতের আদেশের বিরুদ্ধে ওয়াকফ পরিষদের একটি আপিল শিমলা জেলা আদালত কর্তৃক খারিজ হয়ে যায়।
## স্থাপত্য
মসজিদটি ঐতিহ্যবাহী ইসলামিক স্থাপত্যশৈলীতে নির্মিত, যার নকশা সরল ও মার্জিত। এতে সাধারণত খিলান ও একটি মিনার বিদ্যমান, যা বহু ভারতীয় মসজিদের বৈশিষ্ট্য। এর অবস্থান পার্বত্য অঞ্চলে হওয়ায় স্থাপনাটি স্থানীয় প্রাকৃতিক পরিবেশের সঙ্গে সুন্দরভাবে মিশে গেছে।

## আরও দেখুন

*ভারতে ইসলাম
*ভারতের মসজিদের তালিকা

## তথ্যসূত্র

## বহিঃসংযোগ
*

বিষয়শ্রেণী:১৯০৭-এ ভারতে প্রতিষ্ঠিত
বিষয়শ্রেণী:২১শ শতাব্দীতে মসজিদে হামলা
বিষয়শ্রেণী:ভারতে মুসলিম বিরোধী সহিংসতা
বিষয়শ্রেণী:ভারতে হিন্দু অনুপ্রাণিত সহিংসতা
বিষয়শ্রেণী:১৯৪৭-এ সম্পন্ন মসজিদ
বিষয়শ্রেণী:এশিয়ায় মসজিদ সম্পর্কিত বিতর্ক
খুলনার রাস্তাঘাটের তালিকা

**খুলনার রাস্তাঘাটের তালিকা** বাংলাদেশের খুলনা শহরের সকল প্রধান রাস্তাঘাটকে অন্তর্ভুক্ত করে। রাস্তাঘাটকে বাংলায় সড়ক বা সরণিও বলা হয়।

### মহাসড়ক

* আপার যশোর রোড এন৭ এবং এন৭১০ দিয়ে গঠিত - ডাক বাংলো মোড় থেকে ফুলবাড়ি গেট পর্যন্ত 
* শের-ই-বাংলা সড়ক এন৭৬০ দিয়ে গঠিত - পাওয়ার হাউস মোড় থেকে জিরো পয়েন্ট মোড় পর্যন্ত 
* খান জাহান আলী রোডটি এন৭ দিয়ে গঠিত - ফেরি ঘাট মোড় থেকে রূপসা ট্রাফিক মোড় পর্যন্ত 
* রূপসা অ্যাপ্রোচ রোডটি এন৭ দিয়ে গঠিত - রূপসা ট্র্যাফিক মোড় থেকে রূপসা ফেরি ঘাট পর্যন্ত।
* খুলনা সিটি বাইপাসটি এন৭০৯ দিয়ে গঠিত - দারোগার লিজ, লবনচরা থেকে রূপসা সেতু পর্যন্ত 

### অন্যান্য প্রধান সড়ক

* কেডিএ অ্যাভিনিউ - শিববাড়ি মোড় থেকে রয়েল মোড় পর্যন্ত 
* মজিদ সরণি- শিববাড়ি মোড় থেকে সোনাডাঙ্গা বাস টার্মিনাল পর্যন্ত
* শিপইয়ার্ড রোড - রূপসা ট্রাফিক মোড় থেকে রূপসা ব্রিজ পর্যন্ত 
* রূপসা স্ট্র্যান্ড রোড - রূপসা ট্রাফিক মোড় থেকে নতুন বাজার 
* পুরাতন যশোর রোড- জোড়াগেট থেকে কদমতলা, খালিশপুর
* বিআইডিসি রোড - কদমতলা, খালিশপুর থেকে নতুন রাস্তার মোড় 
* মুজগুন্নি মহাসড়ক - নতুন রাস্তার মোড় থেকে বয়রা বাজার পর্যন্ত
* খান বাহাদুর আহসানউল্লাহ রোড - বয়রা বাজার থেকে খুলনা মেডিকেল কলেজ পর্যন্ত
* সৈয়দ আলী হোসেন সড়ক- খুলনা মেডিকেল কলেজ থেকে সোনাডাঙ্গা বাস টার্মিনাল পর্যন্ত
* এম এ বারী সড়ক - সোনাডাঙ্গা বাস টার্মিনাল থেকে গল্লামারী মোড় পর্যন্ত
* সোনাডাঙ্গা বাইপাস রোড - সোনাডাঙ্গা বাস টার্মিনাল থেকে ময়ুর ব্রিজ পর্যন্ত 
* বাস্তুহারা বাইপাস রোড - নেভি কলেজ মোড় থেকে সিটি বাইপাস পর্যন্ত 
* জলিল সরণি - বয়রা কলেজ মোড় থেকে রায়ের মহল 
* পুরাতন সাতক্ষীরা রোড- মহসিন মোড় থেকে আড়ংঘাটা পর্যন্ত
* কুয়েট রোড - ফুলবাড়ী গেট থেকে তেলিগাতী 

### অন্যান্য রাস্তা

* লোয়ার যশোর রোড
* গগন বাবু রোড 
* স্যার ইকবাল রোড
* কেডি ঘোষ রোড
* ক্লে রোড
* ওয়েস্টম্যাকট রোড 
* আহসান আহমেদ রোড
* হাজী মহসিন রোড 
* শামসুর রহমান রোড 

### প্রস্তাবিত রাস্তা বা নির্মাণাধীন রাস্তা

* নিরালা থেকে সিটি বাইপাস 
* গল্লামারী থেকে রায়েরমহল
* বাস্তুহারা থেকে আড়ংঘাটা

## তথ্যসূত্র

বিষয়শ্রেণী:সড়কের তালিকা
বিষয়শ্রেণী:বাংলাদেশের ভূগোল সম্পর্কিত তালিকা
বিষয়শ্রেণী:শহর অনুযায়ী বাংলাদেশের সড়ক
ফাতাহ হকস

**ফাতাহ হকস** হল দুটি ফিলিস্তিনি সশস্ত্র গোষ্ঠীর নাম। একটি গোষ্ঠী ১৯৮০-এর দশকে পশ্চিম তীর ও গাজায় ফিলিস্তিনি যুবকদের নেতৃত্বে গঠিত হয়েছিল, যা প্রথম ইনতিফাদা (১৯৮৭) চলাকালে সক্রিয় ছিল। অপরটি হল আল-আকসা শহীদ ব্রিগেডের একটি শাখা, যার সাথে ফাতাহ আন্দোলনের ঘনিষ্ঠ সম্পর্ক ছিল এবং এটি ইসরায়েলি সামরিক বাহিনীর বিরুদ্ধে বিভিন্ন অভিযান পরিচালনা করেছিল। এই দলটি ইয়াসির আরাফাতের নিজস্ব সৈন্য হিসেবে পরিচিত ছিল। 

## ইতিহাস

### প্রথম ইনতিফাদা (১৯৮৭-১৯৯৭)
প্রথম ইনতিফাদা শুরু হওয়ার পর ফাতাহ হকস মূলত পশ্চিম তীরের নাবলুস, তুলকার্ম, রামাল্লাহ, বেথলেহেম ও গাজার গাজা সিটি ও খান ইউনুস অঞ্চলে সক্রিয় ছিল। এ গোষ্ঠী প্রধানত ইসরায়েলি সৈন্যদের বিরুদ্ধে পাথর নিক্ষেপ, ছুরি হামলা ও চুরি করা আগ্নেয়াস্ত্রের মাধ্যমে হামলা চালাত। ফিলিস্তিন মুক্তি সংস্থার বাহির থেকে তারা খুব সামান্য অস্ত্র সহায়তা পেত; ফলে তারা ছোটখাটো অস্ত্রের ওপর নির্ভর করত।

ওসলো চুক্তির পর ফাতাহ হকসকে আনুষ্ঠানিকভাবে বিলুপ্ত হয়। তবে ১৯৯৭ সাল পর্যন্ত দলটি ইয়াসির আরাফাতের নির্দেশে প্রতিদ্বন্দ্বী বিভিন্ন রাজনৈতিক গোষ্ঠীর বিরুদ্ধে কাজ করেছিল। তাই অনেক ক্ষেত্রে তারা আরাফাতের "ব্যক্তিগত বাহিনী" বা "স্টর্মট্রুপার" হিসেবে পরিচিতি লাভ করে। 

### আল-আকসা ইনতিফাদা ও পুনরুত্থান (২০০০-২০০৫)
২০০০ সালের দিকে আল-আকসা ইনতিফাদা শুরু হলে ফাতাহ হকস আবার সক্রিয় হয়ে ওঠে। ২০০৪ সালের ১২ ডিসেম্বর দলটি হামাসের সাথে যৌথভাবে রাফাহ সীমান্তে ইসরায়েলি বাহিনীর বিরুদ্ধে হামলা চালায়। এতে পাঁচজন ইসরায়েলি সৈন্য নিহত এবং দশজন আহত হয়। 

ফাতাহ হকসের সদস্য ইয়াসির আবু সামাহদানাহ কমপক্ষে ৩৫ জন আরবকে হত্যা করেছিল, যাদের মধ্যে অনেকেই তার রাজনৈতিক প্রতিপক্ষ ছিল। এছাড়া তিনি ইয়াহোশুয়া ওয়েইসব্রড নামে একজন ইসরায়েলিকেও হত্যা করেন। 

## পতন
২০০৪ সালে ইয়াসির আরাফাতের মৃত্যুর পর ফাতাহ হকসসহ অন্যান্য ফাতাহ-সংযুক্ত গোষ্ঠীর জনপ্রিয়তা কমতে থাকে। দুর্নীতি এবং ফাতাহ নেতৃত্বের প্রতি জনসমর্থন কমতে থাকলে হামাস আরও জনপ্রিয় হয়ে ওঠে।

ফাতাহ হকসের সর্বশেষ উল্লেখযোগ্য কার্যক্রম ছিল ২০০৫ সালে, যখন তাদের সশস্ত্র সদস্যরা ফিলিস্তিনি জাতীয় কর্তৃপক্ষের (পিএ) কর্মকর্তাদের একটি রাস্তায় বাধা দেয়। তারা প্রতিবাদ জানায় যে, তাদের পিএ’র নিরাপত্তা বাহিনীতে অন্তর্ভুক্ত করা হচ্ছে না। এরপর থেকে গোষ্ঠীটি কার্যত নিষ্ক্রিয় হয়ে পড়ে।

## তথ্যসূত্র

বিষয়শ্রেণী:সশস্ত্র সংঘাত
বিষয়শ্রেণী:ফিলিস্তিনি জঙ্গি গোষ্ঠী
বিষয়শ্রেণী:২০০৪-এ ফিলিস্তিনে প্রতিষ্ঠিত
ভারতের রাষ্ট্রপ্রধানদের তালিকা

## গভর্নর জেনারেলদের(বড়লাট) তালিকা
### বাংলার গভর্নর জেনারেল (রাজ্যপাল)
* রবার্ট ক্লাইভ, প্রথম ব্যারন ক্লাইভ অব পলাশি -(১৭৫৭-১৭৬০)
* হেনরি ভ্যান্সিটার্ট-(১৭৬০-১৭৬৪)
* রবার্ট ক্লাইভ, দ্ধিতীয় ব্যারন ক্লাইভ অব পলাশি -(১৭৬৪-১৭৬৭) 
* হ্যারি ভেরেলেস্ট -(১৭৬৭-১৭৬৯) 
* জন কার্টিয়ার -(১৭৬৯-১৭৭২) 
* ওয়ারেন হেস্টিংস-(১৭৭২-১৭৭৪)
::এরপর গভর্নরের পদ গভর্নর জেনারেলের হাতে থাকে। ১৮৫৩ সালের চার্টার আইনানুসারে ১৮৫৪ সালে লেফটেন্যান্ট গভর্নর জেনারেল (উপরাজ্যপাল, ছোটলাট) পদ তৈরি হয়। ১৯১২ সালে দুই বঙ্গ একীভূতকরণ হওয়ার পর গভর্নর জেনারেল ও লেফটেন্যান্ট গভর্নর জেনারেল পদ পুনরায় প্রবর্তন করা হয়।যুক্তবঙ্গে লেফটেন্যান্ট গভর্নর জেনারেল একজন ছিলেন।
*লর্ড বায়েন ন্যাথানিয়েল চোস্টোন হাগিস-(১৮৫৪-বর্তমান পর্যন্ত)

## তালিকা
;রঙের চাবি


বিভাগ:ভারতের সম্রাটরা
বিভাগ:ব্রিটিশ ভারত
ফিরো

**ফিরো** একটি ক্রিপ্টোকারেন্সি, যা ব্যবহারকারীদের গোপনীয়তার উপর গুরুত্ব দেয়। এটি প্রথমবার ২০১৬ সালের সেপ্টেম্বর মাসে জেডকয়েন (Zcoin) নামে পোরামিন ইনসোম এবং তার দল দ্বারা চালু করা হয়। ২০২০ সালের অক্টোবর মাসে, জেডকয়েনের নাম পরিবর্তন করে ফিরো (Firo) রাখা হয়।

ফিরো উন্নত ক্রিপ্টোগ্রাফিক পদ্ধতি ব্যবহার করে লেনদেনকে গোপন রাখে। প্রাথমিকভাবে, এটি জেরোকয়েন প্রোটোকল বাস্তবায়ন করেছিল, যা ব্যবহারকারীদের তাদের কয়েনকে ব্যক্তিগত কয়েনে রূপান্তর করতে এবং পরে আবার স্বাভাবিক কয়েনে ফেরত আনতে সাহায্য করত, ফলে প্রেরক ও গ্রহণকারীর মধ্যে সংযোগ বিচ্ছিন্ন হয়ে যেত। পরে, ফিরো সিগমা (Sigma) প্রোটোকল এবং তারপর জানুয়ারি ২০২১ সালে লেলান্টাস (Lelantus) প্রোটোকল গ্রহণ করে, যা একটি নির্ভরযোগ্য সেটআপের প্রয়োজনীয়তা সরিয়ে দিয়ে লেনদেনের গোপনীয়তা আরও বাড়িয়েছিল।

ফিরো বিটকয়েনের কোডের উপর ভিত্তি করে তৈরি এবং এর মোট সরবরাহ সীমা ২১.৪ মিলিয়ন কয়েন। এটি মাইনিংয়ের জন্য প্রুফ-অফ-ওয়ার্ক (PoW) ব্যবস্থা ব্যবহার করে, যেখানে ব্লক রিওয়ার্ড প্রায় প্রতি চার বছর পর অর্ধেক হয়ে যায়। ২০২৪ সালে, ফিরো সম্প্রদায় "টেইল এমিশন" (Tail Emission) বাস্তবায়নের সিদ্ধান্ত নেয়, যা মোনেরো-এর অনুরূপ। এর অর্থ হলো, প্রাথমিক ২১ মিলিয়ন কয়েনের সীমা পৌঁছানোর পরেও, প্রতিটি ব্লক মাইনিং প্রক্রিয়ার মাধ্যমে ১ ফিরো স্থায়ীভাবে মুক্তি পাবে। এর লক্ষ্য হলো দীর্ঘমেয়াদে ব্লকচেইনের নিরাপত্তা এবং রক্ষণাবেক্ষণ নিশ্চিত করা।

## তথ্যসূত্র

বিষয়শ্রেণী:মুদ্রা
বিষয়শ্রেণী:ডিজিটাল মুদ্রা
বিষয়শ্রেণী:ই-বাণিজ্য
বিষয়শ্রেণী:২০১৬-এর সফটওয়্যার
বিষয়শ্রেণী:২০১৬-এ কম্পিউটার সম্পর্কিত প্রবর্তন
কালচারাল ওয়ার্কার

***কালচারাল ওয়ার্কার*** একটি আমেরিকান সমাজতান্ত্রিক সাময়িকী ছিল। এটি ১৯৭০-এর দশকে ম্যাসাচুসেটসের অ্যামহার্স্টে অ্যামহার্স্ট সাংস্কৃতিক কর্মী সমষ্টির দ্বারা প্রকাশিত হয়। এই সাময়িকীতে কবিতা, পর্যালোচনা, চিত্র, গান এবং প্রবন্ধ অন্তর্ভুক্ত ছিল। তাদের অনেক কাজই ১৯৭০ এর দশকের নারী মুক্তি আন্দোলনের প্রতি সহায়তা করার লক্ষ্য নিয়ে করা হয়েছিল।

দ্বিতীয় সংখ্যাটির উদ্বোধন সম্পর্কে সম্মিলিত বিবৃতিঃ*কালচারাল ওয়ার্কার* যুক্তরাষ্ট্রের সমাজে ‘সংস্কৃতি’ এবং জীবিকার জন্য করা শ্রমের মধ্যে ব্যবধান কমানোর একটি প্রচেষ্টা। সাময়িকী প্রকাশের পাশাপাশি আমরা পোস্টার, আলোকচিত্র, গণজীবনের ইতিহাস, কবিতা, গীতিকাব্য, লিফলেট এবং সাংস্কৃতিক বিশ্লেষণের ওপরও কাজ করেছি।১৯৭৬ সালে তাদের কিছু পোস্টারের মধ্যে একটি ছিল "দ্য লিবার্টি ট্রি" এবং "গানিয়েনকেহ ইনডিয়ান প্রকল্প: মোহক জাতি"। অন্যান্য প্রকাশনায় এই সাময়িকীর উল্লেখ করা হয়েছিল এবং বিজ্ঞাপন দেওয়া হয়েছিল, যেমন হেরেসিস এবং আউট ফ্রন্ট।

## তথ্যসূত্র

বিষয়শ্রেণী:সমাজতান্ত্রিক ম্যাগাজিন
বিষয়শ্রেণী:ম্যাসাচুসেটসের ম্যাগাজিন
ডটার্স, ইনক.

**ডটার্স, ইনকরপোরেটেড** বা **ডটার্স, ইনক.** একটি আমেরিকান নারীবাদী প্রকাশনা সংস্থা ছিল। ১৯৭২ সালে জুন আর্নল্ড এবং পার্ক বোম্যান এর প্রতিষ্ঠা করেছিলেন। নিউ ইয়র্কে অবস্থিত এই প্রকাশনা সংস্থা মূলত লিঙ্গ ও সমকামী নারীদের অভিজ্ঞতা নিয়ে গ্রন্থ প্রকাশ করত।

## ডটার্স, ইনকর্পোরেটেড দ্বারা প্রকাশিত বইয়ের তালিকা

* জুন আর্নল্ডের *অ্যাপ্লসেস*
* জুন আর্নল্ডের *বোন জিন* 
* রিতা মে ব্রাউনের *রুবি ফ্রুট জঙ্গল* 
* বার্থা হ্যারিসের *লাভার* 
* ক্যারোল স্পিয়ারিন ম্যাককৌলির *হ্যাপেনথিং ইন ট্রাভেল অন*

১৯৭৮ সালে ডটার্স, ইনকর্পোরেটেড বন্ধ হয়ে যায়।

## তথ্যসূত্র


বিষয়শ্রেণী:নারীবাদ
বিষয়শ্রেণী:নারীবাদী বই প্রকাশক
বিষয়শ্রেণী:নিউ ইয়র্কে নারী
বিষয়শ্রেণী:১৯৭২-এ প্রতিষ্ঠিত
বিষয়শ্রেণী:যুক্তরাষ্ট্রে নারীবাদী সংস্থা
বিষয়শ্রেণী:১৯৭৮-এ প্রতিষ্ঠান বন্ধ
ডয়চার ফ্রাউএনরিং

**ডয়চার ফ্রাউএনরিং ই.ভি.** (ই.ভি. বা , যার অর্থ "নিবন্ধিত সমিতি" বা "অন্তর্ভুক্ত সমিতি") (**ডিএফআর**) একটি সংযুক্তিবিহীন অরাজনৈতিক প্রচারসংস্থা এবং জার্মানির অন্যতম প্রধান নারী সংগঠন। এটি ১৯৪৯ সালে ব্যাড পিরমন্টে প্রতিষ্ঠিত হয়েছিল। এর লক্ষ্য ছিল সমাজের সব ক্ষেত্রে নারীদের স্বার্থ সংরক্ষণ করা। শীতল যুদ্ধের সময় এটি শুধুমাত্র পশ্চিম জার্মানিতে (পশ্চিম বার্লিনসহ) কার্যক্রম চালাত। এই সংস্থা আন্তর্জাতিক নারী জোটের সদস্য এবং জাতিসংঘের সাধারণ পরামর্শমূলক মর্যাদা সম্পন্ন একটি বেসরকারি সংস্থা। এর ১৬টি রাজ্যে শাখা, ৪০টি স্থানীয় কার্যালয় এবং প্রায় ৫০,০০০ সদস্য রয়েছে। এটি *গ্রুনে রাইহে* নামক একটি সাময়িকী প্রকাশ করত।

ডয়চার ফ্রাউএনরিং ঐতিহ্যগতভাবে "বুর্জোয়া-উদারপন্থী" নারী অধিকার আন্দোলনের অংশ। এটি একটি বিস্তৃত ও অন্তর্ভুক্তিমূলক উদার নারীবাদী ধারা অনুসরণ করে। আধুনিক যুগে, ডয়চার ফ্রাউএনরিং আন্তঃসংযোগমূলক দৃষ্টিভঙ্গি গ্রহণ করে এবং সংখ্যালঘু গোষ্ঠীর মানবাধিকারকে নারীবাদের অপরিহার্য অংশ হিসেবে বিবেচনা করে। তাই এই সংগঠন ট্রান্সজেন্ডার ও অন্যান্য কুইয়ার ব্যক্তিদের অধিকারকেও সমর্থন করে।

## তথ্যসূত্র


## বহির্সংযোগ

* ডয়েচার ফ্রাউনারিং

বিষয়শ্রেণী:১৯৪৯-এ প্রতিষ্ঠিত সংগঠন
বিষয়শ্রেণী:জার্মানির নারীবাদী সংগঠন
বিষয়শ্রেণী:নারীবাদ
দ্য ফেইন্টিং ক্লাব

**দ্য ফেইন্টিং ক্লাব** হল শুধুমাত্র নারী সদস্যদের জন্য একটি নৈশভোজ ক্লাব। এটি ২০১৪ সালে শিল্পী জো ক্রোশার প্রতিষ্ঠা করেন। এটি "ছেলেদের মতো পুরনো বন্ধুত্বমূলক ক্লাবের মতোই, তবে এই ক্লাবটি মেয়েদের জন্য" হিসেবে বিবেচিত হয়। ক্লাবটি বিভিন্ন ক্ষেত্রের সৃজনশীল নারীদের—শিল্পী, লেখক, চলচ্চিত্র নির্মাতা, রন্ধনশিল্পী, সংগীতশিল্পী—একত্রিত করে এবং যে কোনো সমমনা ব্যক্তিকে স্বাগত জানায়।

লস অ্যাঞ্জেলেসে শুরু হওয়া এই ক্লাবটি বিশ্বাস করে যে শক্তিশালী, আকর্ষণীয় এবং বুদ্ধিমত্তাসম্পন্ন নারীরা একসঙ্গে থাকলে আরও প্রভাবশালী হতে পারে। এটি এখন আন্তর্জাতিকভাবে সম্প্রসারিত হয়েছে এবং নিউ ইয়র্ক, মেক্সিকো সিটি, লন্ডন, বার্লিন, প্যারিস এবং হংকংসহ বিভিন্ন শহরে এর শাখা রয়েছে।

নতুন সদস্যদের অবশ্যই ব্যক্তিগতভাবে আমন্ত্রিত হতে হবে অথবা দূরত্বের কারণে তা সম্ভব না হলে মৌখিক আমন্ত্রণ গ্রহণযোগ্য। কারণ সংযোগ ও আলাপচারিতাই ক্লাবের মূল লক্ষ্য। ক্লাবে যোগদানের একমাত্র শর্ত হলো উদার, সহায়ক মানসিকতা এবং অন্যান্য নারীদের সহযোগিতা করার ইচ্ছা।

## আরও দেখুন

* নৈশভোজের ক্লাবগুলির তালিকা

## তথ্যসূত্র

বিষয়শ্রেণী:২০১৪-এ প্রতিষ্ঠিত
বিষয়শ্রেণী:লস অ্যাঞ্জেলেসে নারী
নারীবাদী জাতীয়তাবাদ

**নারীবাদী জাতীয়তাবাদ** বা **ফেমোন্যাশনালিজম**, কখনও কখনও **ফেমিন্যাশনালিজম** নামে পরিচিত, একটি জাতীয়তাবাদী মতবাদ এবং কিছু নারীবাদী ধারণার মধ্যে সম্পর্ক, বিশেষ করে যখন এটি অজ্ঞাতব্যক্তিভীতি প্রবৃত্তি দ্বারা চালিত হয়।

এই শব্দটি মূলত গবেষক সারাহ আর. ফ্যারিস দ্বারা প্রস্তাবিত হয়েছিল। এর মাধ্যমে তারা কিছু শক্তি নারীবাদী আন্দোলনের দাবির সাথে তাল মিলিয়ে চলে, যাতে তারা দারিদ্র্য ও দরিদ্রভীতি, বর্ণবাদী এবং অজ্ঞাতব্যক্তিভীতি অবস্থানকে ন্যায্যতা দেয়। এর মাধ্যমে তারা দাবি করে যে অভিবাসীরা লিঙ্গবাদী এবং পশ্চিমা সমাজ সম্পূর্ণভাবে সমতার ভিত্তিতে প্রতিষ্ঠিত।

এই ঘটনা সম্পর্কিত মূল সমালোচনাগুলি নারীবাদী আন্দোলনের আংশিক এবং গোষ্ঠীভিত্তিক ব্যবহারের উপর কেন্দ্রীভূত, যা সামাজিক অসহিষ্ণুতার ভিত্তিতে উদ্দেশ্য সাধন করতে ব্যবহৃত হয়, এবং পশ্চিমা সমাজের পুরুষতন্ত্র ও প্রকৃত সামাজিক সমতার অভাবকে উপেক্ষা করা হয়।

## আরও দেখুন

## তথ্যসূত্র

বিষয়শ্রেণী:অজ্ঞাতব্যক্তিভীতি
বিষয়শ্রেণী:নারী শিক্ষা
বিষয়শ্রেণী:বর্ণবাদ
বিষয়শ্রেণী:রাজনৈতিক আন্দোলন
বিষয়শ্রেণী:নারীবাদ
হিস্টিরিয়া (সাময়িক)

***হিস্টিরিয়া*** একটি নারীবাদী প্রকাশনা, একটি অলাভজনক সাময়িকী এবং নারীবাদী সক্রিয়তার জন্য একটি প্ল্যাটফর্ম।

## ইতিহাস
২০১৩ সালের গ্রীষ্মে লন্ডন বিশ্ববিদ্যালয়ের স্কুল অফ অরিয়েন্টাল অ্যান্ড আফ্রিকান স্টাডিজের কিছু ছাত্র-ছাত্রীর দ্বারা প্রতিষ্ঠিত *হিস্টিরিয়া* নারীবাদ নিয়ে বিপ্লবী সৃজনশীল আলোচনা করার জন্য একটি প্ল্যাটফর্ম হিসেবে কাজ করার লক্ষ্য নিয়ে শুরু হয়েছিল। এটি কবিতা, লেখা এবং দৃশ্যমান শিল্পকলা অন্তর্ভুক্ত করে।

*হিস্টিরিয়া* একটি ত্রৈমাসিক প্রকাশনা হিসেবে বিক্রি হয়। প্রাথমিক প্রকাশনাগুলোর কিছু থিমের উদাহরণ ছিল 'ব্যাকল্যাশ', 'রোলস অ্যান্ড রুলস', 'অ্যান্টাগনিজম', এবং 'অ্যাবজেকশন'।

*হিস্টিরিয়া* লন্ডনের হাউসম্যানস, আইসিএ এবং ফয়লস বইয়ের দোকানে কেনা যায়। পাশাপাশি এটি আন্তর্জাতিকভাবে তেরটি দেশে উপলব্ধ।  এর মধ্যে বার্লিন, প্যারিস এবং নিউ ইয়র্কে (২০১৪ এবং ২০১৫ সালে) উন্মোচন হয়েছে। প্রতিটি সংখ্যা প্রাথমিক মুদ্রণ খরচ কভার করার জন্য জনসাধারণের অর্থায়নে প্রকাশিত হয়েছে।

## রেফারেন্স


## বহির্সংযোগ

* 

বিষয়শ্রেণী:লন্ডনের ম্যাগাজিন
বিষয়শ্রেণী:২০১৩-এ প্রতিষ্ঠিত ম্যাগাজিন
বিষয়শ্রেণী:নারীবাদী ম্যাগাজিন
বিষয়শ্রেণী:যুক্তরাজ্যে নারীবাদ
বিষয়শ্রেণী:২০১৩-এ যুক্তরাজ্যে প্রতিষ্ঠিত
কানাডার জাতীয় অভিবাসী এবং দৃশ্যমান সংখ্যালঘু নারীদের সংস্থা

**কানাডার জাতীয় অভিবাসী এবং দৃশ্যমান সংখ্যালঘু নারীদের সংস্থা** **(এনওআইভিএমডব্লিউ সি)** একটি কানাডীয় অলাভজনক নারী সংগঠন ছিল। এটি কানাডায় অভিবাসী এবং দৃশ্যমান সংখ্যালঘু নারীদের ওপর প্রভাব ফেলা সমস্যা নিয়ে সমর্থন জানাত।

১৯৮৬ সালে প্রতিষ্ঠিত সংগঠনটি মজুরির সমতা এবং শরণার্থীদের অধিকার নিয়ে সমর্থন জানাত।

২০০৬ সালে সংস্থাটি "অভিবাসী নারীদের জন্য কর্মসংস্থানের সুযোগ সৃষ্টি" শিরোনামে একটি প্রকল্প শুরু করে এবং এটি মহানগর এলাকায় অভিবাসী নারীদের এবং নিয়োগকর্তাদের সাথে পরামর্শ সভার আয়োজন করেছিল।

## তথ্যসূত্র


বিষয়শ্রেণী:১৯৮৬-এ প্রতিষ্ঠিত সংগঠন
বিষয়শ্রেণী:নারীবাদ
ওপেন ডোর কাউন্সিল

**দ্য ওপেন ডোর কাউন্সিল** একটি ব্রিটিশ সংস্থা ছিল। এটি নারীদের জন্য সমান অর্থনৈতিক সুযোগের দাবীতে আন্দোলন করত। সংস্থাটি ১৯২৬ সালের মে মাসে প্রতিষ্ঠিত হয়। এটি নারীদের জন্য 'প্রতিরক্ষামূলক আইনকে' 'সীমাবদ্ধ' বলে মনে ক'রে একে প্রসারিত করার বিরুদ্ধে ছিল এবং দাবি করত যে কার্যকরভাবে এটি খনির মতো উচ্চ বেতনযুক্ত কাজ পেতে নারীদের বাধা প্রদান করে। ১৯৩৭ সালে মৃত্যুর আগে পর্যন্ত, ক্রিস্টাল ম্যাকমিলান ওপেন ডোর ইন্টারন্যাশনালের সভাপতি হিসেবে দায়িত্ব পালন করেন।

দ্য ওপেন ডোর কাউন্সিল-এর প্রতিষ্ঠা করেছিলেন লেডি রনডা (সিক্স পয়েন্ট গ্রুপ), এলিজাবেথ অ্যাবট (এনইউএসইসি), সারা ক্লেগ (১৯৩১ সালে মৃত্যুবরণ) (লন্ডন সোসাইটি ফর উইমেন'স সার্ভিস), এমিলিন পেথিক-লরেন্স (উইমেন'স ফ্রিডম লিগ) এবং ভার্জিনিয়া ক্রফোর্ড (সেন্ট জোয়ানস সোশ্যাল অ্যান্ড পলিটিক্যাল অ্যালায়েন্স)। ওপেন ডোর কাউন্সিলের সদস্যপদ সিক্স পয়েন্ট গ্রুপের সদস্যদের সাথে ব্যাপকভাবে মিলে গিয়েছিল।

অন্যান্য কমিটিতে থাকা অনেক প্রতিনিধি ওপেন ডোর কাউন্সিলে ছিলেন, তার মধ্যে একটি হল সমান বেতন প্রচার কমিটি।

সংগঠনটি ১৯৬৫ সাল পর্যন্ত অব্যাহত ছিল।

ওপেন ডোর কাউন্সিল সম্পর্কিত গবেষণাপত্রগুলি মহিলা গ্রন্থাগারে রয়েছে।

## তথ্যসূত্র

## বহিঃসংযোগ

* ওপেন ডোর কাউন্সিল  এ মহিলা গ্রন্থাগার

বিষয়শ্রেণী:যুক্তরাজ্য ভিত্তিক নারী সংগঠন
প্রতিক্রিয়াশীল নারীবাদ

**প্রতিক্রিয়াশীল নারীবাদ** হল নারীবাদের একটি রক্ষণশীল রূপ। এটি সেই প্রগতিশীল বিশ্বাসকে অস্বীকার করে, যেখানে বলা হয় যে মানব ইতিহাস নৈতিক উন্নতির ধারাবাহিক একটি প্রক্রিয়া। এই নারীবাদ নারীদের স্বার্থ রক্ষা করতে পরিস্থিতিভিত্তিক, বস্তুগত ও লিঙ্গ-বাস্তববাদী দৃষ্টিভঙ্গির ওপর গুরুত্ব দেয়।

এই শব্দটি লেখিকা মেরি হ্যারিংটন তার একটি প্রবন্ধে ব্যবহার করেন। পরে এটি তার বই *ফেমিনিস্ট এগেইন্সট প্রোগ্রেস*-এ জনপ্রিয় হয়।

লুইস পেরিকে সাধারণত প্রতিক্রিয়াশীল নারীবাদী লেখক হিসেবে বিবেচনা করা হয়।

## দৃষ্টিভঙ্গি
প্রতিক্রিয়াশীল নারীবাদ পুরুষ ও নারীদের মর্যাদা ও দক্ষতার দিক থেকে সমান মনে করলেও, শারীরিক পার্থক্যকে গুরুত্বপূর্ণ বলে মনে করে। এটি সামাজিক ও রাজনৈতিকভাবে তাৎপর্যপূর্ণ। এই দৃষ্টিভঙ্গি নারীবাদের ইতিহাসের বস্তুগত বিশ্লেষণের ওপর ভিত্তি করে যুক্তি দেয় যে, পুরুষ ও নারী একে অপরের সম্পূর্ণ বিকল্প হতে পারে—এই ধারণাটি ভুল। এটি ব্যবস্থাপনামূলক শ্রেণির জন্য ক্ষমতা সংহত করার একটি উপায় হিসেবে কাজ করে এবং দরিদ্র নারীদের স্বার্থের জন্য ক্ষতিকর, কারণ তাদের জীবনকে শুধু তাত্ত্বিকভাবে ব্যাখ্যা করা সম্ভব নয়।

প্রতিক্রিয়াশীল নারীবাদের যুক্তিগুলোর মধ্যে আধুনিক গর্ভপাত নীতির সমালোচনাও রয়েছে। এর মতে, মাতৃত্ব এবং নারীর শারীরিক উপস্থিতির গুরুত্ব নারীবাদী আন্দোলনের মাধ্যমে প্রান্তিক হয়ে পড়ছে। এটি যৌন বিপ্লবের পুনর্বিবেচনাও করে, যেখানে এই পরিবর্তনকে মূলত প্রযুক্তিগত বিবর্তন হিসেবে দেখা হয়, তবে এর দীর্ঘমেয়াদি প্রভাবগুলো সঠিকভাবে মূল্যায়ন করা হয়নি। এছাড়া, এটি ট্রান্সজেন্ডার রাজনীতির একটি পুঁজিবাদ-বিরোধী দৃষ্টিভঙ্গি তুলে ধরে এবং এটি ১৯৬০ এর পর জৈবপ্রযুক্তির মাধ্যমে শরীরের শিল্পায়নের ওপর কেন্দ্রীভূত।

যদিও প্রতিক্রিয়াশীল নারীবাদ ধর্মীয় বিশ্বাসের প্রতি কঠোর বিরোধিতা করে না, এর অনুসারীরা সবাই ধর্মীয় নন। তবে, এর কিছু মতামত ক্যাথলিক সামাজিক শিক্ষার সঙ্গে মিল রয়েছে।

## আরও দেখুন

* লিঙ্গ বিরোধী আন্দোলন
* নারীবাদের পার্থক্য

## তথ্যসূত্র

বিষয়শ্রেণী:নারীবাদ
অষ্টম উদ্যোগ গ্রুপ

**অষ্টম উদ্যোগী দল** () সেন্ট পিটার্সবার্গের একটি নারীবাদী কর্মী সংগঠন। এটি ২০১৮ সাল থেকে কার্যকর রয়েছে এবং এর মূল লক্ষ্য যুদ্ধবিরোধী আন্দোলন।

আন্তর্জাতিক নারী দিবস ২০২১ উপলক্ষে এই দল প্রায় ১০০ জন নিয়ে একটি প্রতিবাদ আয়োজন করে। ডিসেম্বর ২০২১ সালে, তারা মেমোরিয়াল ইন্টারন্যাশনালের সমর্থনে বিক্ষোভ করে এবং পৌর উপদেষ্টা ভিটালি বোভারের সাথে একত্রে সলোভেতস্কি পাথরে ফুল অর্পণ করে।

২৩ ফেব্রুয়ারি ২০২২, রাশিয়ার ইউক্রেন আক্রমণের ঠিক আগের দিন, অষ্টম উদ্যোগী দলের কর্মীরা সেন্ট পিটার্সবার্গ মেট্রোতে যুদ্ধবিরোধী ‘নীরব অবস্থান’ প্রতিবাদ আয়োজন করে। দলটি ৬ মার্চের জন্য একটি যুদ্ধবিরোধী সমাবেশের ঘোষণা দেয়।

## তথ্যসূত্র

## বহির্সংযোগ

* ইনস্টাগ্রাম পেজ

বিষয়শ্রেণী:নারীবাদী সংগঠন
বিষয়শ্রেণী:রাশিয়ার নারীবাদী সংগঠন
দ্য ইংলিশওমেন্স রিভিউ

***দ্য ইংলিশওম্যান'স রিভিউ*** ছিল একটি নারীবাদী সাময়িকী। এটি ১৮৬৬ থেকে ১৯১০ সাল পর্যন্ত ইংল্যান্ডে প্রকাশিত হয়েছিল।

১৮৬৯ পর্যন্ত এর পূর্ণ নাম ছিল ***দ্য ইংলিশওম্যান'স রিভিউ: এ জার্নাল অব ওম্যান'স ওয়ার্ক***। ১৮৭০ সালে (প্রকাশনায় বিরতির পর) এর নাম পরিবর্তন করে রাখা হয় **''দ্য ইংলিশওম্যান'স রিভিউ অব সোশ্যাল অ্যান্ড ইন্ডাস্ট্রিয়াল কোয়েশ্চেন্স**।*

প্রথম দিকের নারীবাদী সাময়িকীগুলোর মধ্যে একটি, *দ্য ইংলিশওম্যান'স রিভিউ* প্রাথমিক নারী আন্দোলনের ফলাফল ছিল। এর প্রথম সম্পাদক ছিলেন জেসি বুশেরেট। তিনি এটি *দ্য ইংলিশ ওম্যান'স জার্নাল'' (১৮৫৮–৬৪) এর উত্তরসূরি হিসেবে দেখেছিলেন। পরবর্তী সম্পাদকরা ছিলেন ক্যারোলাইন অ্যাশহার্স্ট বিগস, হেলেন ব্ল্যাকবার্ন এবং অ্যান্টোনেট ম্যাকেঞ্জি।

## অবদানকারী
উল্লেখযোগ্য অবদানকারীদের মধ্যে রয়েছেঃ

* অ্যামেলিয়া সারাহ লেভেটাস
* মেরি লোন্ডেস
* লেডি মার্গারেট স্যাকভিল
* ইথেল রোল্ট হুইলার

## নোট

## বহির্সংযোগ

* দ্য ইংলিশউইম্যান 'স রিভিউ অফ সোশ্যাল অ্যান্ড ইন্ডাস্ট্রিয়াল কোয়েশ্চন্স, লন্ডন, ১৮৭৬

বিষয়শ্রেণী:যুক্তরাজ্যের মাসিক ম্যাগাজিন
বিষয়শ্রেণী:স্বতন্ত্র ম্যাগাজিন
বিষয়শ্রেণী:ইংল্যান্ডে নারীবাদ
বিষয়শ্রেণী:১৮৬৬-এ প্রতিষ্ঠিত
ভিক্টোরিয়া সেনডন ডে লিওন

ডান|থাম্ব|'''ভিক্টোরিয়া সেনডন ডে লিওন'''
**ভিক্টোরিয়া সেনডন ডে লিওন** (জন্ম ১৯৪২) একজন স্প্যানিশ দার্শনিক, নারীবাদী এবং লেখক।

একজন ভিন্ন নারীবাদী হিসেবে সেনডন ডি লিওন সমতা নারীবাদ যৌক্তিকতা এবং সমতার আদর্শের উপর জোর দেওয়ার সমালোচনা করেছেন :
 

## কাজকর্ম

* *ডিওসাস, আমাজনস এবং ভেস্টালস সম্পর্কেঃ উটোপিয়াস ফর আ ফেমিনিজম র্যাডিক্যাল* [দেবী, অ্যামাজন এবং ভেস্টালস সম্পর্কে: একটি র্যাডিক্যাল ফেমিনিজমের জন্য ইউটোপিয়াস], ১৯৮১
* *লা স্পেন হেরেটিক*, ১৯৮৬
* *ইটাকার সব কিছু: সহযোগী ও কনজুরাস সম্পর্কে*, ১৯৮৮
* *ফেমিনিজম হোলিস্টিকো: দে লা রিয়েলিডাড এ লো রিয়েল*, ১৯৯৪
* *মার্কার লাস ডিফারেন্সিয়াসঃ ডিসকার্সোস ফেমিনিস্টাস এন্ট আন ন্যুভো সিগলো*,২০০২
* *বিশ্ব যুগে নারী : প্যাট্রিয়ার্কাডো নিওলিবারালের বিরুদ্ধে*,২০০৩
* *ম্যাট্রিয়া: এল হরিজন্ট ডি লো পজিবল*, ২০০৬

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪২-এ জন্ম
বিষয়শ্রেণী:নারীবাদী
বিষয়শ্রেণী:স্পেনীয় নারীবাদী
খড় নারীবাদ

**খড় নারীবাদ** হল খড় পুরুষ যুক্তির রূপ। এটি নারীবাদ-বিরোধীরা ব্যবহার করে, যেখানে নারীবাদী যুক্তিগুলির বিকৃত বা মিথ্যা সংস্করণ ব্যবহার করা হয় নারীবাদকে তাচ্ছিল্য বা উপেক্ষা করার চেষ্টা করার জন্য। **খড় নারীবাদী** হল একটি কাল্পনিক চরিত্র যা প্রায়ই অতিরিক্ত সরলীকরণ, ভুল উপস্থাপনা এবং গতানুগতিকতা ব্যবহার ক'রে নারীবাদকে পুরোপুরি অস্বীকার করার জন্য ব্যবহার হয়। উদাহরণস্বরূপ, খড় নারীবাদীদের প্রায়ই এমন বিশ্বাস প্রচার করতে দেখানো গেছে যে "সব পুরুষ মন্দ"। মিডিয়া গবেষক মিশেল হোয়াইট যুক্তি দেন যে নারীবাদীদের জন্য খড় নারীবাদ একটি বোঝা স্বরূপ। তাদেরকে বারবার খড় নারীবাদ অবস্থান খণ্ডন করতে হয়। খড় নারীবাদের উদ্দেশ্য হলো নারীবাদকে সম্ভাব্য সমর্থকদের কাছে অস্বীকারযোগ্য করে তোলা।

## আরও দেখুন

* ফেমিনাজি
* পুরুষের অধিকার
* পুরুষবিদ্বেষ

## তথ্যসূত্র

## আরও পড়ুন

* 

বিষয়শ্রেণী:যুক্তিদোষ
শক্তিশালী বস্তুনিষ্ঠতা

**শক্তিশালী বস্তুনিষ্ঠতা** হল একটি ধারণা, নারীবাদী দার্শনিক সান্দ্রা হার্ডিং যার প্রস্তাব করেছিলেন। তিনি নারীবাদী দৃষ্টিভঙ্গি তত্ত্বে তার কাজের জন্য পরিচিত। হার্ডিং বলেছেন, নারীদের জীবনকে গবেষণার ভিত্তি করলে বস্তুনিষ্ঠতার মান আরও শক্তিশালী হয়।

শক্তিশালী বস্তুনিষ্ঠতা "দুর্বল বস্তুনিষ্ঠতার" বিপরীত ধারণা। দুর্বল বস্তুনিষ্ঠতা এমন গবেষণাকে বোঝায়, যা মূল্য-নিরপেক্ষ বলে দাবি করা হয়। শক্তিশালী বস্তুনিষ্ঠতা বৈজ্ঞানিক বস্তুনিষ্ঠতার বিরোধিতা করে, কারণ এটি গবেষকের পক্ষপাতকে তুলে ধরে। হার্ডিং যুক্তি দেন, গবেষকের পক্ষপাত সম্পূর্ণভাবে দূর করা সম্ভব নয়। একজন গবেষকের জীবন-অভিজ্ঞতা সবসময় একটি লেন্সের মতো কাজ করে, যার মাধ্যমে তিনি পৃথিবী ও তার গবেষণা ব্যাখ্যা করেন।

নারীবাদী দৃষ্টিকোণ থেকে, বস্তুনিষ্ঠতা নিয়ে কয়েকটি প্রশ্ন ওঠে। কোন ধরনের জ্ঞান প্রকল্প বস্তুনিষ্ঠ, আর কোনটি নয়? কেন এটি প্রয়োজনীয়? এটি কীভাবে অর্জন সম্ভব? এসব প্রশ্ন পুরুষতান্ত্রিকতা, বৈজ্ঞানিক গবেষণায় লিঙ্গবৈষম্য এবং পুরুষকেন্দ্রিক পক্ষপাত সম্পর্কে উদ্বেগ থেকে এসেছে।

শক্তিশালী বস্তুনিষ্ঠতা দাবি করে, গবেষণায় পুরুষকেন্দ্রিক পক্ষপাত বিদ্যমান। কারণ, পুরুষ গবেষকরা নিজেদের নিরপেক্ষ বলে মনে করলেও, হার্ডিং বলেন যে এটি সম্ভব নয়। তিনি গবেষকের প্রতিফলনশীলতা ও অবস্থানগততা তুলে ধরেন এবং বলেন, এগুলো গবেষণার ওপর প্রভাব ফেলে। তিনি মনে করেন, গবেষকরা যদি নিজেদের সম্পূর্ণ নিরপেক্ষ দাবি না ক'রে বরং পক্ষপাতকে স্বীকার ক'রে বিশ্লেষণ করেন, তবে এটি আরও কার্যকর হবে। গবেষণা এবং জ্ঞানচর্চার ক্ষেত্রে এই পক্ষপাতকে বৈজ্ঞানিক সম্প্রদায়ের দ্বারা সমানভাবে বিশ্লেষণ করতে হবে এবং সামাজিক ইতিহাসের প্রেক্ষাপটে রাখতে হবে।

## আরও দেখুন

* অবস্থানগত বিবৃতি
* আপেক্ষিকতা
* দৃষ্টিভঙ্গি তত্ত্ব

## তথ্যসূত্র

## আরও পড়ুন

* হার্ডিং, সান্দ্রা (1991) *কার বিজ্ঞান? কার জ্ঞান? নারীর জীবন নিয়ে ভাবনা* ইথাকা, এনওয়াই: কর্নেল ইউনিভার্সিটি প্রেস.

বিষয়শ্রেণী:নারীবাদী তত্ত্ব
আল তাউন ফুটবল ক্লাব

**আল তাউন ফুটবল ক্লাব** (, ; সাধারণত **আল তাউন এফসি** এবং সংক্ষেপে **আল তাউন** নামে পরিচিত) হচ্ছে আল-কাসিম অঞ্চলের শহর বুরাইদাহ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৫৬ সালে প্রতিষ্ঠিত হয়েছে। ক্লাবটি ২৫,০০০ ধারণক্ষমতাবিশিষ্ট কিং আবদুল্লাহ স্পোর্টস সিটি স্টেডিয়ামে তাদের সকল স্বাগতিক ম্যাচ গুলো আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন আর্জেন্টিনার সাবেক ফুটবল খেলোয়াড় রোডলফো মার্টিন আরুয়াবারেনা এবং সভাপতির দায়িত্ব পালন করছেন সৌদ আল-রাশুদি।

## সম্মাননা
**[[কিংস কাপ (সৌদি আরব)|কিংস কাপ]]** 
***বিজয়ী (১)**: ২০১৯
*রানার্স-আপ (২): ১৯৯০, ২০২০–২১ 
**[[সৌদি সুপার কাপ]]**
*রানার্স-আপ (১): ২০১৯
**[[সৌদি প্রথম বিভাগ লিগ]]** (২য় স্তর)
***বিজয়ী (১)**: ১৯৯৬–৯৭
*রানার্স-আপ (২): ১৯৯৪–৯৫, ২০০৯–১০
**[[সৌদি দ্বিতীয় বিভাগ লিগ]]** (৩য় স্তর)
***বিজয়ী (১)**: ১৯৭৭–৭৮
**প্রথম ও দ্বিতীয় বিভাগের জন্য প্রিন্স ফয়সাল বিন ফাহাদ কাপ**
***বিজয়ী (৪)**: ১৯৯৬–৯৭, ২০০০–০১, ২০০৭–০৮, ২০০৮–০৯

## আন্তর্জাতিক প্রতিযোগিতা
### সংক্ষিপ্ত বিবরণ

### দেশ অনুযায়ী রেকর্ড

### আন্তর্জাতিক রেকর্ড
#### ম্যাচ

## তথ্যসূত্র

## বহিঃসংযোগ

* 
*গোলজেড.কমে আল-তাউনের পাতা
*স্লাস্ট্যাট.কমে আল-তাউনের পাতা


বিষয়শ্রেণী:সৌদি আরবের ফুটবল ক্লাব
বিষয়শ্রেণী:সৌদি পেশাদার লিগের ক্লাব
বিষয়শ্রেণী:১৯৫৬-এ প্রতিষ্ঠিত ফুটবল ক্লাব
বিষয়শ্রেণী:১৯৫৬-এ সৌদি আরবে প্রতিষ্ঠিত
বিষয়শ্রেণী:বুরাইদাহ
বিষয়শ্রেণী:বুরাইদাহের ফুটবল ক্লাব
ইউনিয়ন ফেমেনিনা দে কলোম্বিয়া

**ইউনিয়ন ফেমেনিনা দে কলোম্বিয়া (''ইউএফসি'')** একটি কলোম্বিয়ান নারী অধিকার সংস্থা ছিল। এটি ১৯৪৪ সালে প্রতিষ্ঠিত হয়। আলিয়ানজা ফেমেনিনার পাশাপাশি এটি ছিল দুটি বড় নারী সংগঠনের একটি এবং এটি কলোম্বিয়ায় নারীদের ভোটাধিকার অর্জনের জন্য আন্দোলন করেছিল।

কলোম্বিয়ান নারী আন্দোলন ১৯৩০ এর দশকে শুরু হয়েছিল। ১৯৩২ সালে, বিবাহিত নারীদের সম্পত্তির অধিকার এবং বিশ্ববিদ্যালয়ে শিক্ষার অধিকার দেওয়া হয়েছিল। ১৯৪৪ সালে, একজন মহিলা আইনজীবীকে বিচারক হওয়ার অধিকার দেওয়া হয়নি। এর ফলে *ইউএফসি* গঠিত হয়। *ইউএফসি* নারীদের অধিকার উন্নতির জন্য কাজ করেছিল। *ইউএফসি* এর সদস্যরা মূলত শিক্ষিত মধ্যবিত্ত এবং উচ্চবিত্ত মহিলাদের নিয়ে গঠিত ছিল। তাদের অনেকেই লিবারেল পার্টির পুরুষ সদস্যদের সঙ্গে সম্পর্কিত বা সংযুক্ত ছিলেন, যারা নারীদের ভোটাধিকার সমর্থন করেছিলেন। *ইউএফসি* নারীদের সাময়িকী *এগিটাসিয়ন ফেমেনিনা* প্রকাশ করেছিল, যার সম্পাদিকা ছিলেন অফেলিয়া ইউরিবে, এবং রেডিও শো *সুতিলেজাস* প্রচার করেছিল। এটি কলোম্বিয়ার সবচেয়ে বড় নারীদের সাময়িকী *লেতরাস ই এনকাজেস* দ্বারা সমর্থিত ছিল, যা রক্ষণশীল ছিল কিন্তু নারীদের ভোটাধিকার সমর্থন করেছিল।

১৯৫৪ সালে কলম্বিয়ায় মহিলাদের ভোটাধিকার চালু করা হয়।

## তথ্যসূত্র

* সুজান ফ্রান্সেসচেট, মোনা লেনা ক্রুক, নেটিনা ট্যানঃ দ্য পালগ্রেভ হ্যান্ডবুক অফ উইমেন 'স পলিটিক্যাল রাইটস*[https://books.google.com/books?id=aPZ0DwAAQBAJ&dq=Comit%C3%A9+Nacional+pro+Derechos+de+la+Mujer+suffrage&pg=PA14 মহিলাদের রাজনৈতিক অধিকার সম্পর্কিত পালগ্রেভ হ্যান্ডবুক]*

বিষয়শ্রেণী:নারীবাদ
বিষয়শ্রেণী:কলম্বিয়ায় নারীবাদ
বিষয়শ্রেণী:১৯৪৪-এ প্রতিষ্ঠিত
বিষয়শ্রেণী:দক্ষিণ আমেরিকায় নারীবাদী সংগঠন
ল'ইউনিয়ন ন্যাশনাল দে ফ্যাম

থাম্ব|ইউনিয়ন ন্যাশনাল ডেস ফেমিস (১০ই জানুয়ারি ১৯২৮)
থাম্ব|প্রতিষ্ঠাতা ডাচেস এডমি ডি লা রোশফুকলের প্রতিকৃতি
**''ল'ইউনিয়ন ন্যাশনাল দে ফ্যাম'' (জাতীয় নারী ইউনিয়ন)** একটি রক্ষণশীল ফরাসি ভাষার নারীবাদী সাময়িকী ছিল। এটি প্যারিসে ইউনিয়ন ন্যাশনাল পুর লে ভোট দে ফ্যাম (নারীদের ভোটের জন্য জাতীয় ইউনিয়ন) *(ইউএনভিএফ)* দ্বারা ত্রৈমাসিকভাবে প্রকাশিত হত। এই পত্রিকাটির প্রতিষ্ঠা করেছিলেন ডাচেস এডমে দে লা রোশফুকল  এবং ১৯২৭ সালে হতে ১৯৬৪ সাল পর্যন্ত এটি প্রকাশিত হয়েছিল।

এই সাময়িকী নারীদের ভোটাধিকার ও সমান অধিকারের পক্ষে প্রচার চালাত, যাতে মায়েদের ও পরিবারের স্বার্থ আরও ভালোভাবে রক্ষা করা যায়। *ইউনিয়ন ন্যাশনাল পুর লে ভোট দে ফ্যাম* নারীদের পারিবারিক ও পেশাগত স্বার্থ রক্ষার পক্ষে ছিল এবং এটি সামাজিক ক্যাথলিকবাদ দ্বারা প্রভাবিত ছিল। এটি কয়েকটি ডানপন্থী রাজনৈতিক দলের সাথে ঘনিষ্ঠ সম্পর্ক রেখেছিল। এর মধ্যে অ্যাকশন লিবেরাল অন্যতম, যেটি ডাচেসের স্বামী ডিউক জঁ ফ্রাঁসোয়া মারি দে লা রোশফুকল এর সভাপতিত্বে পরিচালিত হত।

## অবদানকারী সাংবাদিকেরা

* নাথালি আর্গিপুলো
* জর্জেট বার্বিজে
* সিলভি দ্য বার্তিয়ের দে সাভিনিতে
* সুজান বার্থিলোঁ
* 
* লিলিয়ানে এ. ব্রুনো
* এঁরিয়েত চাঁদে
* সুজান ডেস্টার্নেস
* মেরি-লুইজ দেস গ্যারেটস
* থেরেজ হার্ভিয়ের
* 
* এডমে দে লা রোশফুকল
* মাদাম রোনাল্ড সেডু
* মাদাম ডেভিড লে সাফ্লার
* হেলেন দে সুজনেত
* লুইজ জেয়স

## তথ্যসূত্র

## বহির্সংযোগ

* ফ্রান্সের জাতীয় গ্রন্থ, রিট্রোনিউজ-এ প্রকাশিত জাতীয় নারী

বিষয়শ্রেণী:১৯২৭-এ প্রতিষ্ঠিত ম্যাগাজিন
হোয়েন আই ওয়াজ গ্রোয়িং আপ

***হোয়েন আই ওয়াজ গ্রোয়িং আপ*** হল একটি আত্মজীবনীমূলক কবিতা যা বিপ্লবী নারীবাদী কর্মী নেলি ওং ১৯৭৩ সালে লিখেছিলেন। এটি তার একটি এশিয়ান-আমেরিকান মেয়ে হিসেবে যুক্তরাষ্ট্রে বড় হওয়ার সংগ্রাম বর্ণনা করে। ওং আমেরিকান জনপ্রিয় সংস্কৃতিতে প্রচারিত পশ্চিমা সৌন্দর্যের আদর্শগুলির সার্বজনীন উপস্থাপনাগুলি সম্পর্কে প্রতিফলিত করেন; সেখান থেকে, ওং তার সাদা এবং সাধারণ হওয়ার আকাঙ্ক্ষা প্রকাশ করেন। তিনি বলেন "...একজন নারী হতে, একজন আকাঙ্ক্ষিত নারী হতে, আমি/কাল্পনিক ফিকে ত্বক পেতে শুরু করি।" পশ্চিমা জনপ্রিয় সংস্কৃতিতে এশিয়ান-আমেরিকান নারীদের অভাব এবং নেতিবাচক জাতিগত চিত্রকল্পগুলি নেলি ওংকে তার আন্তঃসাংস্কৃতিক পরিচয়কে অগ্রাধিকার দেওয়ার সুযোগ থেকে বঞ্চিত করেছিল। এই পিতৃতান্ত্রিক সরঞ্জামের ফলস্বরূপ, ওং তার চীনা ঐতিহ্যের প্রতি লজ্জিত ছিলেন: "যখন আমি বড় হচ্ছিলাম, আমি অনুভব করতাম/অশুচি। আমি ভাবতাম ঈশ্বর/সাদা মানুষদের পরিষ্কার করেছেন/এবং আমি যতই স্নান করলাম,/আমি পরিবর্তন করতে পারতাম না, আমি আমার ত্বকের রং/ধূসর জলে ছেড়ে দিতে পারতাম না।"

নেলি ওংয়ের কাজটি দ্বিতীয় তরঙ্গের নারীবাদী আন্দোলনে জাতিগত সমস্যাগুলির অদৃশ্যকরণের বিষয়টি চিহ্নিত করে। তার কাজ, বিশেষত এই রচনা, প্রায়ই পরস্পর সম্পর্কিত কাঠামোর সঙ্গে নারীবাদী বা নারীবাদের সমর্থকদের কাজে উল্লেখিত হয়, যেমন *দিস ব্রিজ কলড মাই ব্যাক*। যদিও কিছু লোক মনে করেন আমরা এমন একটি উত্তর-নারীবাদী সমাজে বাস করছি যে সমাজে মহিলারা সমতা অর্জন করেছে, তবুও আধিপত্যবিষয়ক নারীত্ব কীভাবে এখনও দেখা হয় এবং পশ্চিমা জনপ্রিয় সংস্কৃতি ও মিডিয়াতে বিভিন্ন জাতিগত, যৌন, ধর্মীয়, শ্রেণীভিত্তিক, সামাজিক-অর্থনৈতিক অবস্থানে থাকা মানুষের টোকেনিজম কীভাবে চিত্রিত হয়, সে সম্পর্কে আজও এই কবিতাটি বিশাল গুরুত্ব বহন করে।

কবিতার শেষ অংশ,

: *"আই নো নাউ দ্যাট ওয়ান্স আই লংড টু বি হোয়াইট।*
: *হাউ মেনি মোর ওয়েজ? ইউ আস্ক‌।*
: *হ্যাভন'ট আই টোল্ড ইউ এনাফ?"*

: (ভাবানুবাদ)

: "এখন আমি জানি যে একসময় আমি সাদা হতে চেয়েছিলাম।
: আর কত উপায়? তুমি জিজ্ঞাসা করো। 
: আমি কি যথেষ্ট বলিনি?"

এর শেষ লাইনটি *কলম্বিয়া গ্রেঞ্জারের ইনডেক্স টু পোয়েট্রি ইন অ্যান্থোলজি*তে নির্দেশিত হয়েছে।

কবিতাটি প্রায়শই শিক্ষামূলক পাঠ্যক্রমে সংকলিত করা হয়েছে।

## রেফারেন্স

বিষয়শ্রেণী:মার্কিন আত্মজীবনী
বিষয়শ্রেণী:নারীবাদী সৃষ্টিকর্ম
কান্নান দেবান পাহাড়

**কান্নান দেবান পাহাড়** হল দক্ষিন ভারতের কেরালা রাজ্যের ইদুক্কি জেলার দেবীকুলাম ব্লকে অবস্থিত একটি বৃহৎ পাহাড়ি গ্রাম পঞ্চায়েত। এই অঞ্চলটি তামিলনাড়ু রাজ্যের সীমান্তের কাছে অবস্থিত পাইনাভু জেলা থেকে উত্তর-পূর্বে দিকে প্রায় ২৫ কিলোমিটার দূরে অবস্থিত এবং দেবীকুলাম থেকে 8 কিলোমিটার উত্তরে অবস্থিত । ২০১১ সালে এই অঞ্চলে ৫৫,৭৩৮ জন বাসিন্দা বসবাস করতেন।

১৮৭৭ সালের ১১ জুলাই পুঞ্জার থাম্পুরান এর থেকে চা বাগানের জন্য লন্ডনের জন ড্যানিয়েল মুনরো এবং পিরমেড গ্রামটিকে ইজারা দেওয়া হয়। পরবর্তীতে কালে কেরালা সরকার ১৯৭১ সালের কান্নান দেবান পাহাড় এর জমি পুনঃপ্রতিষ্ঠা আইনের মাধ্যমে জমি এবং বাগানগুলি পুনরায় দখল করেন।

## জনসংখ্যার
২০১১ সালের আদমশুমারি অনুসারে, কান্নান দেবান পাহাড়ের মোট জনসংখ্যা ৫৫,৭৩৮ জন, তার মধ্যে ২৭,৯৭৩ জন পুরুষ এবং ২৭,৭৬৫ জন মহিলা ছিলো। কান্নান দেবান পাহাড় গ্রামটি ৪৫৬.৮৯ বর্গকিলোমিটার এলাকা জুড়ে বিস্তৃত এবং ১৪,১৩৪টি পরিবার বসবাস করেন। কান্নান দেবান পাহাড়ে ৬ বছরের কম বয়সী জনসংখ্যার ৮.৭% । এই অঞ্চলে গড় সাক্ষরতার হার ৮৫.৪৮%, যা কেরালা রাজ্যের গড় ৯৪.০০% এর চেয়ে কম।

## ইতিহাস
ঐতিহাসিক মতে, নেদুমকোট্টা যুদ্ধের সময় কর্নেল আর্থার ওয়েলেসলি যিনি পরবর্তীকালে ডিউক অফ ওয়েলিংটন ছিলেন, তিনি প্রথম ইংরেজ ব্যক্তি এই অঞ্চলে পা রেখেছিলেন । ১৮১৬-১৭ সালে কর্নেল ফ্রান্সিস স্বয়েন ওয়ার্ডের পুত্র লেফটেন্যান্ট বেঞ্জামিন স্বয়েন ওয়ার্ড এর থেকে এই অঞ্চল সম্পর্কে তথ্য পাওয়া যায়। ১৮৬২ সালে কর্নেল ডগলাস হ্যামিল্টনের নেতৃত্বে এবং ১৮৭৭ সালে জন ড্যানিয়েল মুনরোর নেতৃত্বে জমি অভিযান হয়েছিল। মুনরোকে জমি অভিযানের বছরই জমির ইজারা দেওয়া হয়েছিল এবং তিন বছর পরে তিনি নিজের চা বাগান খোলেন। ১৮৮০ এবং ১৮৯০ সালে আরও বাগান তৈরি করা হয়েছিল। ১৮৯৭ সালে স্থানীয় চা বাগান পরিচালনার জন্য কান্নান দেবান হিলস প্রোডাক্ট কোম্পানি তৈরি করা হয়েছিল।

ভারতে স্বাধীনতার পর এই অঞ্চলটি ব্রিটিশ উদ্যোগের হাতেই ছিল। ১৯৭১ সালে কেরালা সরকার কান্নান দেবান হিলস জমি পুনঃপ্রতিষ্ঠা আইন পাস করেন এবং এই অঞ্চলটি ভারত সরকারের নিয়ন্ত্রণে চলে আসে।

## চিত্রশালা

File:Majestic Western Ghats.jpg|পশ্চিম ঘাট পর্বতমালা থেকে কান্নান দেবান পাহাড় 
File:Munnar (24202313701).jpg|কান্নান দেবান পাহাড় 


## তথ্যসূত্র

বিষয়শ্রেণী:কেরল
বিষয়শ্রেণী:ইদুক্কি জেলা
বিষয়শ্রেণী:কেরলের পর্যটন
বিষয়শ্রেণী:কেরলের চা শিল্প
নাট্য প্রাকৃত

**নাট্য প্রাকৃত ভাষাসমূহ** হল প্রাকৃত উপভাষাগুলির সেই-সব প্রামাণ্য রূপ, যা মধ্যযুগীয় ভারতে নাটক ও অন্যান্য সাহিত্যে ব্যবহৃত হত। এগুলির সম্ভবত একদা কথ্য ভাষা ছিল অথবা কথ্য ভাষার ভিত্তিতে নির্মিত হয়েছিল, কিন্তু কথ্য ভাষা হিসেবে এগুলি বিলুপ্ত হওয়ার পরেও সাহিত্যে এগুলির প্রচলন থেকেই যায়। নাট্য প্রাকৃত ভাষাগুলি ইন্দো-আর্য ভাষাসমূহের বিকাশের ধারাটিকে বোঝার ক্ষেত্রে বিশেষ গুরুত্বপূর্ণ, কারণ নাটকে ও সাহিত্যে এগুলির ব্যবহারের সঙ্গে সর্বদাই সংস্কৃতে একটি করে অনুবাদ দেওয়া থাকত।

## উপভাষাসমূহ
"নাট্য প্রাকৃত ভাষাসমূহ" শব্দটির মাধ্যমে প্রায়শই তিনটি সর্বাধিক গুরুত্বপূর্ণ উপভাষা অর্থাৎ শৌরসেনী, মহারাষ্ট্রী ও মহারাষ্ট্রী প্রাকৃতকে বোঝানো হয়। অবশ্য একগুচ্ছ অল্প-ব্যবহৃত প্রাকৃত উপভাষাও এই বর্গের অন্তর্ভুক্ত হতে পারে। এগুলির মধ্যে রয়েছে প্রাচ্য, বাহ্লীকা, দাক্ষিণাত্য (অধুনা কর্ণাটক, অন্ধ্রপ্রদেশ, তেলঙ্গানা ও মহারাষ্ট্র  নামে অঞ্চলে প্রচলিত প্রাচীন উপভাষা), শকরী, চণ্ডালী, শবরী, আভিরী, দ্রামিলী ও ওড্রী প্রাকৃত। নাটকে বিভিন্ন প্রাকৃত উপভাষার প্রয়োগ কীভাবে হবে তা নিয়ে এক বিস্ময়কর কঠোর নিয়ম বিধিবদ্ধ আছে। বলা হয়েছে, চরিত্রেরা তাদের ভূমিকা ও প্রেক্ষাপটের ভিত্তিতে ভিন্ন ভিন্ন প্রাকৃত উপভাষায় কথা বলবে। যেমন, দ্রামিলী হল বনবাসীদের ভাষা, শৌরসেনী হল নায়িকা ও তাঁর সখীবৃন্দের ভাষা এবং অবন্তী প্রাকৃত কথিত হবে প্রতারক ও অমার্জিত ব্যক্তিবর্গের দ্বারা। বোধগম্যতার নিরিখে প্রাকৃত উপভাষাগুলি ধ্রুপদি সংস্কৃতের সর্বাপেক্ষা অনুরূপ ভাষা মহারাষ্ট্রীর থেকে ভিন্নরূপ। অপরপক্ষে মাগধী প্রাকৃতের সঙ্গে ধ্রুপদি পালির সাদৃশ্য সর্বাধিক।

মহারাষ্ট্রী প্রাকৃত একটি বিশেষ উদাহরণ। এই উপভাষাটি প্রায়শই কবিতায় ব্যবহৃত হত। এটি যথাযথ সংস্কৃত ব্যাকরণ-সম্মত হওয়ায় বিভিন্ন ধরনের কবিতার ছন্দের ক্ষেত্রে বিশেষ উপযোগী। নতুন ব্যাকরণের নিয়ম নির্ধারিত হলে অন্যান্য পার্থক্যের সঙ্গে স্বরবর্ণের দৈর্ঘ্যের এক স্বতন্ত্র নমনীয়তা সৃষ্টি হয়। যা পরবর্তীকালে মারাঠি ভাষাতেও দেখা যায়।

তিনটি প্রধান নাট্য প্রাকৃত এবং সেগুলি থেকে উৎসারিত ভাষাগুলি হল:

; শৌরসেনী প্রাকৃত
: শৌরসেনী প্রাকৃত প্রচলিত ছিল উত্তর-মধ্য ভারতে। পরবর্তীকালে এই ভাষাটি থেকে বিভিন্ন কেন্দ্রীয় ইন্দো-আর্য ভাষা যেমন, হিন্দুস্থানী ও পাঞ্জাবি ইত্যাদির উদ্ভব ঘটে।

; মাগধী প্রাকৃত
: মাগধী প্রাকৃত প্রচলিত ছিল পূর্ব ভারতে। পরবর্তীকালে এটি বিবর্তিত হয়ে পূর্ব ইন্দো-আর্য ভাষাসমূহের অন্তর্গত বিভিন্ন ভাষা যেমন বাংলা, অসমীয়া, ওড়িয়া, বিহারী ভাষাসমূহ (ভোজপুরী, মাগহী, মৈথিলী) ইত্যাদির উদ্ভব ঘটে।

; অর্ধমাগধী প্রাকৃত
: অর্ধমাগধী প্রাকৃত ছিল একটি মধ্য ইন্দো-আর্য ভাষা। মনে করা হয় যে, এই নাট্য প্রাকৃত উপভাষাটি অধুনা বিহার ও উত্তরপ্রদেশ ভূখণ্ডে কথিত হত এবং আদিযুগের কয়েকটি বৌদ্ধ ও জৈন নাটকে ব্যবহৃত হয়েছিল। এটি ছিল সম্ভবত পালি ও পরবর্তীকালীন শৌরসেনী প্রাকৃতের সঙ্গে সম্পর্কযুক্ত একটি কেন্দ্রীয় ইন্দো-আর্য ভাষা।

: আবন্তী, প্রাচ্য, বাহ্লীকা, দাক্ষিণাত্য প্রাকৃতের সম্পর্কে আজ কিছু জানা যায় না।

## তথ্যসূত্র
*উলনার, অ্যালফ্রেড সি; *ইন্ট্রোডাকশন টু প্রাকৃত*; দিল্লি: মোতিলাল বনারসিদাস, ভারত, ১৯৯৯
*বন্দ্যোপাধ্যায়, সত্যরঞ্জন; *দি ইস্টার্ন স্কুল অফ প্রাকৃত গ্রামারিয়ানস: আ লিংগুইস্টিক স্টাডি*; কলকাতা: বিদ্যাসাগর পুস্তক মন্দির, ১৯৭৭

## পাদটীকা


## আরও দেখুন
*অপভ্রংশ
*পালি

বিষয়শ্রেণী:ইন্দো-আর্য ভাষাসমূহ
বিষয়শ্রেণী:ভারতের নাট্যকলা
অনুজা আইয়ার

**অনুজা আইয়ার** একজন ভারতীয় অভিনেত্রী এবং মডেল যিনি তামিল চলচ্চিত্র জগতে কাজ করেন। তিনি স্বল্প বাজেটের লোমহর্ষক চলচ্চিত্র *"সিভি"* (২০০৭) দিয়ে তাঁর অভিনয় জীবনে আত্মপ্রকাশ করেন। এরপর *নিনাইথালে ইনিক্কুম* (২০০৯) এবং *উন্নাইপোল ওরুভান* (২০০৯) ছবিতে তাঁর অভিনয় প্রশংসা পেয়েছিল। ২০১০ সালের এপ্রিল থেকে, তিনি জনপ্রিয় বিনোদন ওয়েবসাইট *বিহাইণ্ডউডসের* একজন কলামিস্ট হিসেবে কাজ করছেন।

## প্রারম্ভিক জীবন
অনুজা তামিলনাড়ুর চেন্নাইয়ের একটি তামিল ব্রাহ্মণ পরিবারে জন্মগ্রহণ করেন, তাঁর জন্ম নাম ছিল সন্ধ্যা। তিনি চেন্নাইয়ের সেন্টথমের রোজারি ম্যাট্রিকুলেশন উচ্চ মাধ্যমিক বিদ্যালয় থেকে তাঁর স্কুলজীবন সম্পন্ন করেন এবং পরবর্তীতে দিল্লির শ্রী রাম কলেজ অফ কমার্স থেকে বি.কম (অনার্স) ডিগ্রি অর্জন করেন। এরপর তিনি সানওয়া ব্যাংক স্কলারশিপ প্রোগ্রামের অধীনে পড়াশোনা করেন এবং দিল্লির ইণ্ডিয়ান ইনস্টিটিউট অফ মাস কমিউনিকেশন (আইআইএমসি) থেকে বিজ্ঞাপন ও জনসংযোগে স্নাতকোত্তর ডিগ্রি অর্জন করেন। তিনি পিআরএসআই (পাবলিক রিলেশনস সোসাইটি অফ ইণ্ডিয়া) পুরস্কার লাভ করেন।

## কর্মজীবন
তাঁর প্রথম ছবি ছিল লোমহর্ষক চলচ্চিত্র, *সিভি* (২০০৭), যেখানে তিনি একটি ভূতের চরিত্রে অভিনয় করেছিলেন। অভিনয়ের জন্য তিনি প্রশংসিত হয়েছিলেন। তাঁর দ্বিতীয় ছবি, *মুধাল মুধাল মুধাল ভারাই* (২০০৮), যা তামিল সিনেমার প্রথম "নগরকেন্দ্রিক ছবি" হিসেবে পরিচিত, এটি সমালোচকদের প্রশংসা অর্জন করেছিল এবং চলচ্চিত্র নির্মাণের ক্ষেত্রে উদ্ভাবনী পদ্ধতির জন্য আন্তর্জাতিক চলচ্চিত্র উৎসবে পুরস্কার জিতে নিয়েছিল। তাঁর ভূমিকা আবারও সমালোচক এবং দর্শকদের দ্বারা প্রশংসিত হয়েছিল। ২০০৯ সালে, তিনি পৃথ্বীরাজ অভিনীত *নিনাইথালে ইনিক্কুম* চলচ্চিত্রে অভিনয় করেন, এটি ছিল কলেজ জীবনের একটি গল্প এবং ২০০৬ সালের মালয়ালম চলচ্চিত্র *ক্লাসমেটস-* এর পুননির্মাণ। অনুজা একজন স্বল্পভাষী মুসলিম কলেজ ছাত্রী শালিনী চরিত্রে অভিনয় করেছেন, মেয়েটি তার প্রেমিকের খুনের প্রতিশোধ নেওয়ার চেষ্টা করে। সেই বছরের শেষের দিকে, তিনি অভিজ্ঞ অভিনেতা মোহনলাল, কমল হাসান এবং ভেঙ্কটেশের সাথে *উন্নাইপোল ওরুভান* এবং এর তেলুগু সংস্করণ *ইনাড়ু-* তে অভিনয় করেন। টেলিভিশন সাংবাদিক নাতাশা রাজকুমারের চরিত্রে তাঁর অভিনয় সমালোচকদের দ্বারা প্রশংসিত হয় এবং ৫৬তম ফিল্মফেয়ার অ্যাওয়ার্ডস সাউথ- এ সেরা সহ-অভিনেত্রীর পুরস্কারের জন্য তাঁকে মনোনীত করা হয়।

২০১৩ সালে, অনুজা রাজ টিভির কর্ণাটকী সঙ্গীত রিয়েলিটি-ট্যালেন্ট শো, *তানিষ্ক স্বর্ণ সঙ্গীতমের* দ্বিতীয় মরশুম উপস্থাপনা করেছিলেন।

২০১৫ সালে, তিনি উদ্যোক্তা ভরত রামকে বাগদান করেন।

## চলচ্চিত্র তালিকা

### টেলিভিশন

## তথ্যসূত্র

## বহিঃ সংযোগ

* 

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:তামিল অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:চেন্নাইয়ের অভিনেত্রী
হানিয়া নাফিসা

**হানিয়া নাফিসা** একজন স্বাধীন সঙ্গীতশিল্পী, অভিনেত্রী, নেপথ্য গায়িকা এবং মডেল যিনি মূলত মালয়ালম চলচ্চিত্র এবং সঙ্গীত শিল্পে কাজ করেন। তিনি কেরালার কন্নুরে জন্মগ্রহণ করেছেন। তিনি ২০২২ সালে নয়নতারার সাথে কানেক্টের চলচ্চিত্রের মাধ্যমে অভিনয় জীবনে আত্মপ্রকাশ করেন। তিনি ও.বেবি এবং অ্যাপলচেদিকাল-এও কাজ করেছেন। তিনি মুলচেদি [২০২৪] গানের মাধ্যমে স্বাধীন সঙ্গীত জীবনে আত্মপ্রকাশ করেন।

## প্রাথমিক জীবন এবং কর্মজীবন
হানিয়া নাফিসা ২০০৩ সালে কন্নুরে জন্মগ্রহণ করেন। কোভিড মহামারী এবং লকডাউনের কারণে তাঁর সঙ্গীত জগতে প্রবেশ প্রভাবিত হয়েছিল। তিনি বলেছেন এই সময় শুধুমাত্র গান গাওয়া ছাড়া তাঁর আর কিছুই করার ছিলনা। এই সময়েই তাঁর সাফল্য আসে "লুকা ছুপি"-র ভাইরাল প্রচ্ছদের মাধ্যমে, যেটি তিনি ২০২০ সালের আগস্টে সামাজিক মাধ্যমে (ইনস্টাগ্রাম এবং ইউটিউব) পোস্ট করেছিলেন। এই গানটি দ্রুত মনোযোগ আকর্ষণ করে, এবং এর দর্শন সংখ্যা হাজার ছাড়িয়ে যায়।

হানিয়া *কানেক্ট* (২০২২) চলচ্চিত্রের মাধ্যমে তাঁর অভিনয় জীবনে প্রবেশ করেন। একজন অভিনয়শিল্পী হিসেবে তিনি বহুমুখী প্রতিভা প্রদর্শন করেছেন।  প্রথম ছবির পর, তিনি *অ্যাপলচেদিকাল* (২০২৩) এবং *ও.বেবি* (২০২৩) ছবিতে অভিনয় করেন।

হানিয়া জনপ্রিয় সঙ্গীত সুরকার গোপী সুন্দরের নজরে পড়েন, গোপী তাঁকে *মোস্ট এলিজিবল ব্যাচেলর* (২০২১) চলচ্চিত্রে  নেপথ্য কণ্ঠ শিল্পী হিসেবে আত্মপ্রকাশ করার সুযোগ দিয়েছিলেন, গানটি ছিল 'ইয়ে জিন্দেগি' এবং গোপী সুন্দরের সঙ্গে এটি তাঁর দ্বৈত সঙ্গীত ছিল। এরপর তিনি 'আদি' (২০২৩) ছবির 'থোনে মোহাঙ্গল' গানটির মাধ্যমে মালয়ালম চলচ্চিত্র সঙ্গীত জগতে আত্মপ্রকাশ করেন। যদিও তিনি এই গানটি আগে করেছিলেন কিন্তু এটি প্রকাশ পেয়েছিল 'ইয়ে জিন্দেগি'র পর। তিনি ২০২৪ সালে গোবিন্দ বসন্ত অভিনীত 'মুলচেদি' গানের মাধ্যমে স্বাধীন সঙ্গীত জগতে পা রাখেন। সেই বছরেই পরবর্তীতে তিনি একাধিক স্বাধীন সঙ্গীত প্রকাশ করেন।

## চলচ্চিত্র তালিকা

## তথ্যসূত্র

বিষয়শ্রেণী:ভারতীয় মডেল
বিষয়শ্রেণী:২১শ শতাব্দীর ভারতীয় সঙ্গীতশিল্পী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
লাইটকয়েন

**লাইটকয়েন** (Litecoin, কোড: LTC) একটি বিকেন্দ্রীভূত গুপ্তমুদ্রা, যা ২০১১ সালে চার্লি লি দ্বারা উন্নত করা হয়েছিল। চার্লি লি একজন প্রাক্তন গুগল কর্মী ছিলেন। এটি বিটকয়েনের মতোই একটি পিয়ার-টু-পিয়ার ডিজিটাল মুদ্রা, যা ব্লকচেইন প্রযুক্তির উপর ভিত্তি করে নির্মিত। লাইটকয়েন দ্রুত লেনদেনের গতি এবং কম লেনদেন ফি-এর জন্য পরিচিত। এর ব্লক সময় প্রায় ২.৫ মিনিট, যা বিটকয়েনের তুলনায় দ্রুততর। এটি স্ক্রিপ্ট (Scrypt) অ্যালগরিদম ব্যবহার করে, যা এটিকে মাইন করা তুলনামূলকভাবে সহজ করে তোলে। লাইটকয়েন বিশ্বব্যাপী অর্থপ্রদান এবং ডিজিটাল লেনদেনের জন্য ব্যবহৃত হয়, এবং এটি বিভিন্ন এক্সচেঞ্জে কেনা-বেচা করা যেতে পারে।

## তথ্যসূত্র

বিষয়শ্রেণী:মুদ্রা
বিষয়শ্রেণী:ডিজিটাল মুদ্রা
বিষয়শ্রেণী:ই-বাণিজ্য
বিষয়শ্রেণী:২০১১-এর সফটওয়্যার
বিষয়শ্রেণী:২০১১-এ কম্পিউটার সম্পর্কিত প্রবর্তন